Højesteret tog hensyn til drabtdømtes unge alder | Nordjyske.dk
Højesteret tog hensyn til drabtdømtes unge alder
FREDERIKSHAVN:21-årige Rasmus Jensen fra Frederikshavn, der både i byretten i Frederikshavn og i Vestre Landsret blev idømt livsvarigt fængsel for mord, voldtægt, voldtægtsforsøg og røveriske overfald fik i Højesteret nedsat straffen til 16 års fængsel. Rasmus Jensen begik forbrydelserne i 2002 og 2003, og dommerne i de to første retsinstanser mente, at forbrydelserne var så grove, at han på trods af sin unge alder, skulle have landets strengeste straf. Dommerne i Højesteret var ikke enige. Tre ud af de fem dommere mente, at dommen skulle ændres.